L'Eliana llança un curs de fotografia mòbil per a joves
06 de febrer de 2023

L'Ajuntament de l'Eliana està organitzant un nou curs gratuït de fotografia mòbil dirigit a la població jove d'entre 12 i 30 anys. D'aquesta manera podran aprendre a traure-li el màxim partit a través d'una formació pràctica de 10 hores de duració.

El curs estarà impartit per un professional de la fotografia i se celebrarà la vesprada dels divendres 3 i 10 de març i el matí del dissabte 4 a l'Escola de Formació de Persones Adultes (EPA). La places estan limitades a 15 i seguiran l'ordre d'inscripció a través del formulari habilitat per a l'ocasió abans del dia 24 de febrer.

Les persones que desitgen rebre més informació poden contactar amb l'àrea de Joventut per telèfon en el 96 275 80 30 (ext. 163 o 167) o a través del correu electrònic elijove@leliana.es.